ചേര്ത്തല താലൂക്കില് കുളമ്ബുരോഗം വ്യാപകമാകുന്നു തുറവൂര്: ചേര്ത്തല താലൂക്കില് പശുക്കള്ക്ക് കുളമ്ബുരോഗം വ്യാപകമാകുന്നു. നൂറിലധികം പശുക്കളാണ് നിലവില് കുളമ്ബുരോഗം പിടിപെട്ടു ചികിത്സയിലുള്ളത്. ചേര്ത്തല വേളോര്വട്ടം ഭാഗങ്ങളില് ആരംഭിച്ച കുളമ്ബുരോഗം ഇപ്പോള് വടക്കന് മേഖലകളിലേക്കു വ്യാപിച്ചു കൊണ്ടിരിക്കുകയാണ്. സര്ക്കാര് തലത്തില് ഒരുവാക്സിനേഷന് നടപടയും ഇതുവരെയും ആരംഭിച്ചിട്ടില്ലെന്നാണ് കര്ഷകര് പറയുന്നതും. ഒരു ആശുപത്രിയിലും വാക്സിന് ഇല്ലാത്തതാണ് പ്രശ്നം. ഇതുസംബന്ധിച്ച് മേഖലയിലെ മൃഗആശുപത്രി അധികൃതര് സര്ക്കാരിനെ ധരിപ്പിച്ചിട്ടും ആവശ്യമായ വാക്സിന് എത്തിക്കുവാനുള്ള യാതൊരുവിധ നടപടിയും ഇതുവരെയും ഉണ്ടായിട്ടില്ലെന്നും ആക്ഷേപമുണ്ട്. കുളമ്ബുരോഗത്തിന് നിലവില് ആന്റിബയോട്ടിക് മരുന്നുകളാണ് ഇപ്പോള് നല്കിക്കൊണ്ടിരിക്കുന്നത്. എന്നാല് ഇത്തരം മരുന്നുകള് പശുവിന്റെ പാലു കുറയ്ക്കുകയും മറ്റു രോഗങ്ങള് ഉണ്ടാക്കുകയും , പശുക്കളുടെ ശക്തി ക്ഷയിപ്പിക്കുകയും ചെയ്യുന്നതായി ക്ഷീരകര്ഷകര് തന്നെ ആരോപിക്കുന്നു. അടിയന്തരമായി ചേര്ത്തല താലൂക്കില് ആ വശ്യമായ കുളമ്ബു രോഗത്തിനുള്ള വാക്സിന് എത്തിച്ച് പശുക്കള്ക്ക് വാക്സിനേഷന് നടപടികള് ആരംഭിക്കണമെന്ന ആവശ്യം ശക്തമായിട്ടുണ്ട്.